ઘરમાં રહેવાની રીત-ભાતથી માંંડીને બાળકના ઉછેરની કે કેળવણીની વાતમાં પણ આ દંપતીને વિવાદો થવા લાગ્યાં. સીમા પોતાની કેપેસિટી અને મર્યાદાઓ જાણતી હતી, પરંતુ પતિની ઊંચા લેવલની વાતને મોટા ભાગે સમજી શકતી ન હતી. સવાલો અને સમસ્યાઓ હદથી બહાર થવા લાગી. રમેશને આ દામ્પત્યજીવનમાં દમ ઘૂંટાતો હોય એવું લાગતું હતું. બંને પરિવારના વડીલોને એકઠાં કરીને એણે પોતાની વ્યથા કહી. સાથે ઉમેર્યું કે, હું સીમા સાથે રહી શકું એમ નથી.